Isolationen af kvinden kan komme gradvist, hvor hun ikke længere mødes med venner, familie og kolleger. Hun melder måske næsten altid afbud - ofte i sidste øjeblik. Voldsudøveren forbyder hende at se de mennesker, hun holder af. Voldsudøveren kan også insistere på at hente og bringe hende ved sociale arrangementer og går op i, at hun er meget punktlig med at gå til en aftalt tid.